CELEX: 32022R0117
Language: bg
Date: 2022-01-27 00:00:00
Title: Регламент за изпълнение (ЕС) 2022/117 на Комисията от 27 януари 2022 година за изменение за 328-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

28.1.2022   
               
               
                  BG
               
               
                  Официален вестник на Европейския съюз
               
               
                  L 19/65
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/117 НА КОМИСИЯТА
         от 27 януари 2022 година
         за изменение за 328-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
         като има предвид, че:
         
                     (1)
                  
                  
                     В приложение I към Регламент (ЕО) № 881/2002 се посочват лицата, групите и образуванията, чиито финансови средства и икономически ресурси се замразяват по силата на посочения регламент.
                  
               
                     (2)
                  
                  
                     На 24 януари 2022 г. Комитетът по санкциите към Съвета за сигурност на Организацията на обединените нации реши да заличи едно вписване от списъка на лицата, групите и образуванията, спрямо които следва да се прилага замразяването на финансови средства и икономически ресурси.
                  
               
                     (3)
                  
                  
                     Поради това приложение I към Регламент (ЕО) № 881/2002 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕО) № 881/2002 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 27 януари 2022 година.
            
               
                  За Комисията,
               
               
                  от името на председателя,
               
               
                  Генерален директор
               
               
                  Генерална дирекция „Финансова стабилност, финансови услуги и съюз на капиталовите пазари“
               
            
         
         
            (1)  ОВ L 139, 29.5.2002 г., стр. 9.
      
      
         
            ПРИЛОЖЕНИЕ
            В приложение I към Регламент (ЕО) № 881/2002 в категорията „Физически лица“ се заличава следното вписване:
            
               „Khalil Ben Ahmed Ben Mohamed Jarraya (изписване на собствения език:   ) (достоверни псевдоними: а) Khalil Yarraya; б) Ben Narvan Abdel Aziz (дата на раждане: 15.8.1970 г.; място на раждане: Серека, бивша Югославия); в) Abdel Aziz Ben Narvan (дата на раждане: 15.8.1970 г.; място на раждане: Серека, бивша Югославия); (псевдоними с по-ниска степен на достоверност): а) Amro; б) Omar; в) Amrou; г) Amr). Дата на раждане: 8.2.1969 г. Място на раждане: Сфакс, Тунис. Гражданство: тунизиец. Паспорт №: K989895 (тунизийски паспорт, издаден на 26.7.1995 г. в Генуа, Италия, изтекъл на 25.7.2000 г.). Адрес: Нуоро, Италия. Друга информация: депортиран от Италия в Тунис на 24.2.2015 г. Дата на определянето, посочено в член 7г, параграф 2, буква и): 25.6.2003 г.“